OSNOVNA ŠKOLA OSTROG

KAŠTEL LUKŠIĆ

KLASA:112-01/20-01/01

URBROJ:2134/01-14-2-17-20-13

Kaštel Lukšić, 04. veljače 2020. godine

Na temelju članka 107. stavka 9. Zakona o odgoju i obrazovanju u osnovnoj i srednjoj školi

( Narodne novine broj 87/08, 86/09, 92/10, 105/10, 90/11, 16/12, 86/12, 94/13, 152/14, 7/17, 68/18., 98/19.) i članaka 16 i 20. Pravilnika o postupku zapošljavanja te procjeni i vrednovanju kandidata za zapošljavanje na prijedlog ravnateljice Povjerenstvo za procjenu i vrednovanje kandidata za zapošljavanje donosi:

**ODLUKU**

**o načinu procjene odnosno testiranja kandidata prijavljenih na natječaj**

**I.**

**Stručni suradnik, pedagog - pripravnik- 1 izvršitelj/ca – provedba mjere “Stjecanje prvog radnog iskustva pripravništva“.**

Natječaj je objavljen dana 22. siječnja 2020. godine na mrežnim stranicama i oglasnim pločama OŠ OSTROG i Hrvatskog zavoda za zapošljavanje.

Kandidati koji su pravodobno dostavili potpunu prijavu i ispunjavanju uvjete natječaja pozivaju se na razgovor (intervju) dana **10. veljače 2020. godine** **(ponedjeljak) u 9:30 sati.**

**II.**

Očekivano trajanje razgovora ( intervjua ) kandidata je maksimalno 15 minuta.

Razgovor ( intervju) odvijat će se u prostorijama škole OŠ Ostrog, Put sv. Lovre 2, Kaštel Lukšić.

**III.**

Članovi Povjerenstva pojedinačno od 0 do 5 bodova vrednuju interese, profesionalne ciljeve, motiviranost, vještine komuniciranja i dodatna znanja kandidata. Maksimalni broj bodova koje kandidat može dobiti na intervjuu je 15.

Ako se kandidati navedenog dana ne odazovu pozivu na razgovor do zakazanog vremena, bez obzira na razloge, smatrat će se da je odustao od prijave na natječaj.

Nakon provedenog razgovora ( intervjua ) Povjerenstvo za provedbu testiranja utvrđuje rang-listu kandidata prema ukupnom broju ostvarenih bodova.

Nakon provedenog postupka, Povjerenstvo dostavlja ravnateljici pisano izvješće o provedenom postupku s priloženom rang listom.

Na temelju utvrđene rang liste kandidata ravnatelj odlučuje o kandidatu za kojeg će zatražiti prethodnu suglasnost Školskog odbora za zasnivanje radnog odnosa između tri najbolje rangirana kandidata.

**IV.**

O rezultatima natječaja kandidati će biti izviješteni putem mrežnih stanica Škole:

<http://os-ostrog-kastelluksic.skole.hr/>

Kandidati imaju pravu uvida u natječajnu dokumentaciju i rezultate procjene vrednovanja izabranog kandidata s kojim je sklopljen ugovor o radu u skladu s propisima koji reguliraju područje zaštite osobnih podataka**.**

**V.**

Ova Odluka stupa na snagu danom donošenja.

PREDSJEDNIK POVJERENSTVA:

Željko Jakeljić